Onsdag og torsdag slo den nasjonale innsatsstyrken til mot flere adresser i Midt-Sverige, melder Dagens Nyheter, som fotografterte en av pågripelsene.

Saken skal være svært grov.

– Jeg har aldri hørt om en liknende sak i Sverige tidligere, sier en av kilde til avisen.

Planla overgrep og drap

Flere av de mistenkte mennene har truffet hverandre via en telefontjeneste.

– De har blant annet inngående beskrevet hvordan barn utnyttes og drepes med ulike sadistiske metoder. Det handler om ren tortur, sier en kilde med innsyn i etterforskningen til Dagens Nyheter.

Spaning og avlytting

Politiet har kartlagt nettverket bestående av menn mellom 50 og 70 år ved intensiv spaning og telefonavlytting, og pågripelsene har vært planlagt over flere uker.

Nå pågår det husransakinger for å sikre bevis.

Politiets nasjonale operative avdeling Noa fikk tips om en av de mistenkte mennene i høst. Han har tidligere vært etterforsket for seksuelle overgrep mot barn.